Diari Oficial de la Generalitat Valenciana


Sumari del DOGV 1971, del 24-02-1993 (1993/827247)

ORDRE de 2 de febrer de 1993, de la Conselleria d'Economia i Hisenda, per la qual estableix una nova referència d'obligacions de la Generalitat Valenciana al termini de deu anys.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/02/(1)/dof/vci/html**

### Dades del document

Número de DOGV
:   1971

Data del DOGV
:   24-02-1993

Secció del DOGV
:   DISPOSICIONS GENERALS

Número del document
:   1993/827247


Data del document
:   02-02-1993

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 2 de febrer de 1993, de la Conselleria d'Economia i Hisenda, per la qual estableix una nova referència d'obligacions de la Generalitat Valenciana al termini de deu anys.  
Les Ordres de 15 de novembre de 1991, de la Conselleria d'Economia i Hisenda, de 13 d'abril de 1992 i de 30 de novembre de 1992, regulen les emissions d'obligacions i bons de la Generalitat Valenciana corresponents al Programa Financer 1991 i estableixen les regles bàsiques a les quals ha d'ajustar-se'n l?emissió. Aquestes ordres estableixen les característiques i els terminis d'aquests instruments.  
D'altra banda, l'aproximació de les tècniques d'emissió del Deute de la Generalitat Valenciana emès a mitjà i llarg termini a les que se segueixen en altres mercats financers, aconsellen ampliar els terminis i establir noves referències que permeten ampliar i millorar el sistema de col·locació del Deute de la Generalitat Valenciana.  
Per tot això,  
ORDENE  
Article primer  
Establir un nou termini per a les obligacions de la Generalitat Valenciana per a les pròximes convocatòries amb la referència següent:  
 D. emiss. D. amort.  
Obligacions a 10 anys a tipus fix  
Cupó Explícit 17.02.93 15-12-2002  
Article segon  
El tipus d'interès anual pagador per anualitats vençudes serà del 10,90 per 100. Les obligacions que s'emeten amb aquesta referència com a. resultat de les subhastes successives convocades duran, com a data d'emissió, el 17 de febrer de 1993 o s'amortitzaran pel seu valor nominal el dia 15 de desembre de l'any 2002. El primer cupó a pagar serà el 15 de desembre de 1993.  
Article tercer  
Les obligacions que s'emeten es posaran en circulació en la data d'emissió o desemborsament, i les emeses amb aquesta referència s'agregaran, respectivament,, a l?emissió del 17 de febrer de 1993 al 10,90 per 100 i, en cada cas, tindran la consideració d'ampliació d'aquelles i es gestionaran com una única emissió a partir de la posada en circulació.  
Article quart  
Per al que no estableix aquesta ordre, s'atendran les Ordres del 15 de novembre de 1991, del 13 d'abril de 1992 i del 30 de novembre de 1992, totes elles de la Conselleria d'Economia i Hisenda. Així mateix, l'oferta o les ofertes que han de presentar les entitats financeres s'ajustaran al model ja establert que apareix com annex de les ordres esmentades.  
València, 2 de febrer de 1993.- El Conseller d'Economia i Hisenda: Antoni Birlanga Casanova.


Còpia Permalink ELI